***Лк2. Дзяржаўныя утварэнні на беларускіх землях***

***у IX – XVIII стст.***

1. Раннія формы дзяржаўнасці. Станаўленне і развіццё Полацкага і Тураўскага княстваў ( IX – XII ) стст.
2. Утварэнне, палітычнае і сацыяльна-эканамічнае развіццё ВКЛ ( XIII – XVI) стст.
3. Утварэнне Рэчы Паспалітай. Эвалюцыя дзяржаўнага ладу на беларускіх землях пасля Люблінскай уніі.
4. Знешняя палітыка Рэчы Паспалітай. Войны XVII- пач.XVIII стст. і Беларусь.
5. Палітычны крызіс Рэчы Паспалітай і падзелы яе тэрыторыі.

**1**

Дзяржава – гэта форма існавання класавага грамадства. Перадумовы, якія спрыялі развіццю дзяржаўнасці, гэта: *маёмаснае расслаенне грамадства, станаўленне класаў, зараджэнне племянной знаці, узнікненне ваеннай дружыны, складванне суседскай абшчыны і тэрытарыяльнае збліжэнне зямель*. У VI-VIII стст. фарміруюцца ваенна-палітычныя саюзы ўсходніх славян, якія ўяўлялі пераддзяржаўныя аб’яднанні. На іх аснове ў IX ст. узнікаюць першыя дзяржаўныя ўтварэнні – *раннефеадальныя княствы*. У іх ліку Ноўгарадскае, Кіеўскае, Полацкае, Тураўскае. Кожны з гародоў імкнуўся стаць цэнтрам усіх славянскіх зямель, падначаліць астатніх князёў. Удалося гэта нашчадкам ноўгарадскага князя Рурыка (запрошаны з варагаў), якія здолелі стварыць феадальную манархію з цэнтрам у Кіеве. Кіеўская дзяржава уяўляла сабою своеасаблівую федэрацыю напалову незалежных княстваў, звязаных дынастычнымі сувязямі (Рурыкавічы), васальна-феадальнымі адносінамі. Асноўныя функціі гэтай дзяржавы – *арганізацыя сумесных ваенных паходаў славян, абарона ад знешніх ворагаў і ахова гандлёвых інтарэсаў купцоў на шляху “ з вараг у грэкі”*

На працягу ўсёй гісторыіі гэтай дзяржавы асобныя княствы імкнуліся да набыцця палітычнай самастойнасці і незалежнасці ад Кіева. У рамках такіх адносін разгортвалася гісторыя Полацкага (IX-XII) і Тураўскага (X-XII) стст. княстваў.

Полацкае княства ўзнікла на базе племяннога княжання крывічоў. Яго першы князь Рагвалод праводзіў самастойную палітыку да 980 г., калі быў забіты. Фармальна Полацк быў падпарадкаваны кіеўскаму князю Уладзіміру Святаслававічу, жонкай якога стала дачка Рагвалода Рагнеда. . Пры унуку Рагвалода Ізяславу аднавілася самастойная полацкая княжацкая дынастыя. Пры Брачыславе і асабліва Усяславе (Чарадзей) княства набірае моц і дасягае надзвычайнага росквіту. Тэрыторыя займала 2/3 сучаснай Беларусі і часткова землі Латвіі (крэпасці Герсіка і Кукенойс). Разгалінаваная сетка водных шляхоў Полацкай зямлі спрыяла росквіту знешняго гандлю і развіццю феадальных сіл.

Тураўскае княства склалася на базе племяннога княжання дрыгавічоў. Яно ўтрымлівалася ў складзе Кіеўскай зямлі і з канца Х ст. у Тураве княжылі сыны вялікага кіеўскага князя, альбо Тураў знаходзіўся ў прамым падначаленні самого вялікага князя. З канца 50-х гг. XII ст. у Тураве ўсталёўваецца асобная княская дынастыя (Юрый Яраслававіч).

Полацкае і Тураўскае княствы былі раннефеадальнымі манархіямі і мелі ўсе прыкметы дзяржавы. Цэнтральнымі органамі кіравання выступалі: князь з дружынай, княжацкая дума, веча. Быў ніжэйшы апарат кіравання – старасты, ваяводы, баяры, асаднікі, намеснікі. У Тураве існавала асоба пасадніка (кіраваў ад імя князя, калі той быў на Кіеўскім троне) і тысяцкага (кіраваў гарадскім апалчэннем). Пасля прыняцця хрышчэння ў сістэму дзяржаўнага кіравання ўключаліся епіскапы

Па сістэме гаспадарчых адносін Полацкае і Тураўскае княствы былі шматукладнымі – раннефеадальныя адносіны спалучаліся в патрыярхальна-рабаўласніцкімі.

Асноўнай сацыяльнай ячэйкай грамадства выступала сялянская абшчына. Усталявалася пэўная грамадская іерархія: князь-дружыннікі-баяры; затым свабодныя сяляне, затым сяляне залежныя (закупы, радовічы, ізгоі, прашчэннікі), затым ішлі рабы (халопы).

У XII ст. Полацкае і Тураўскае княствы уступілі ў этап феадальнай раздробленасці і распаліся на Полацкае, Друцкае, Мінскае, Віцебскае, Лагойскае, Ізяслаўскае (на землях Полацкага княства), Тураўскае, Пінскае, Слуцкае, Дубровіцкае.

Гістарычнае значэнне:

* закладванне традыцыі дзяржаўнага кіравання і пачатак афармлення палітычна-прававой думкі;
* паскарэнне цывілізацыйна-культурных працэсаў;
* фарміраванне пачуцця патрыятызму;
* умацаванне феадальных адносін;
* складванне айчынна-гістарычнай прасторы памятных месц і святынь беларускай зямлі.

**2**

ВКЛ узнікла і сфарміравалася ў выніку дзяржава-ўтваральных працэсаў, якія разгарнуліся ў сяр. XIII ст. у сярэднім і верхнім Панямонні – зоне сумеснага славяна-балцкага пражывання. *Пачаткам ВКЛ стаў палітычны саюз дзвюх галоўных сіл: усходнеславянскіх панямонскіх гарадоў і найбольш моцных правадыроў балцкіх плямён.*

Прычыны:

Знешняя – пагроза заваявання з боку нямецкіх рыцараў-крыжакоў з Захаду і мангола-татар з паўднёвага Усдоху;

Унутраныя – рост вытворчых сіл феадалізму; развіццё рамяства і гандлёвых зносін паміж рознымі рэгіёнамі; фарміраванне новай структуры градаства і нарастанне супярэчнасцей паміж саслоўямі.

Усё гэта патрабавала пераадолення раздробленасці зямель, стварэння дзяржавы з моцным войскам і палітычна-заканадаўчымі функцыямі.

Перадумовай утварэння ВКЛ стала узвышэнне у сяр. XIII ст. Навагародскага (сённяшні Навагрудак) княства, якое на паўночным Захадзе межавала з летапіснай Літвой (усход сучаснай Літвы і частка сучасных зямель Гродзеншчыны). Адзін з літоўскіх князёў – Міндоўг верагодна па запрашэнню баярства стаў княжыць у Навагародку, для чаго ў 1246 г. прыняў праваслаўе. Ён заваяваў і далучыў да Навагародка свае племянныя землі. Стварэнню новай дзяржавы супрацьстаялі Лівонскі ордэн, Галіцка-валынскія князі (мелі права на Навагародак), князі літоўскія, жамойцкія, яцвяжскія. Гэта прымусіла Міндоўга пайсці на саюз з Лівонскім ордэнам і прыняць у 1251 г. каталіцтва. У 1253 г. Міндоўг быў каранаваны (адзіны кароль ВКЛ).

Пры стварэнні княства перажывала шматлікія праблемы, унутраныя крызісы. У 1263 г. Міндоўг быў забіты. Аб’яднаўчую палітыку прадоўжыў яго сын Войшалк (1263-68 гг.), які змог стварыць дзяржаўнае ядро. Затым пры князях Трайдзені (1270-82) і Віцені (1295-1316) адбылося знешняе ўмацаванне новай дзяржавы і яе ўнутраная стабілізацыя. Фарміраванне дзяржаўнай тэрыторыі доўжылася да пачатку XV ст. і княства раскінулася ад Балтыйскага да Чорнага мора (уключала сённяшнія літоўскія, беларускія, украінскія, часткова рускія землі). Яно атрымала назву Вялікае княства Літоўскае, Рускае, Жамойцкае.

Большая частка сучасных беларускіх зямель увайшла ў склад ВКЛ пры Гедзіміне (1316-1347), які заснаваў княжацкую дынастыю і перанёс сталіцу у Вільню. Астатнія беларускія землі разам з украінскімі былі далучаны да ВКЛ пры сыне Гедзіміна Альгердзе (1345-1377).

Шляхі далучэння былі рознымі: прамая заваёва (заходнебеларускія княствы); згода мясцовага баярства пры захаванні шырокай аўтаноміі (Полацка-Віцебскае), гандлёва-ваенныя саюзы, дыпламатыя, шлюбы.

Назва «Рускае» адносілася да зямель Падзвіння і Падняпроўя. Яна з’явілася разам з уключэннем у княства гарадоў Полацк і Віцебск. Фактычна термін «рускія землі» адносіўся да зямель усходніх славян, быў звязан з паняццямі «Кіеўская Русь» і праваслаўная хрысціянская вера.

Менавіта усходнеславянскія землі складалі асноўную частку тэрыторыі ВКЛ, былі базай эканамічнай моцы дзяржавы і яе культурнага развіцця. Старажытная Русь дала новай дзяржаве пры яе фарміраванні законы, мову, структуру дзяржаўнага апарата. Літва – назву, дынастыю князёў, значную частку пазнейшага шляхецкага саслоўя.

ВКЛ – шматэтнічная дзяржава. З улікам становішча, якое займалі ў ёй сучасныя беларускія землі, яе можна назваць беларуска-літоўскім гаспадарствам.

ВКЛ – феадальная манархія. У часы Гедыміна, Альгерда, Вітаўта улада манарха (вялікага князя) была неабмежаванай. Ён трымаў заканадаўчую, выканаўчую, ваенную ўладу. На тэрыторыі васальных княстваў дзяліў яе з васальнымі князямі ці буйнымі панамі. У XV ст. Вітаўт ліквідаваў васальныя княствы, увёў ваяводствы і паветы, у якіх кіравалі спачатку намеснікі вялікага князя, затым ваяводы і дзяржаўцы.

Пры княжанні Казіміра (1440-1492) і Аляксандра (1492-1506), якія прадстаўлялі ўжо дынастыю Ягелонаў ВКЛ ператвараецца ў абмежаваную манархію (з’яўляюцца шляхецкія прывілеі, сцвярджаецца прынцып выбарнасці вялікага князя, ствараюцца магнацка-шляхецкія органы кіравання).

Асноўнымі цэнтральнымі органамі кіравання краінай ад імя шляхецкага саслоўя сталі:

1. Гаспадарчая Рада (Паны-рада) – у яе склад уваходзілі магнаты, каталіцкія біскупы, вышэйшыя службовыя асобы (канцлер, ваяводы, гетманы, маршалкі, падскарбіі).
2. Вальны (агульны) сойм. З’езд прадстаўнікоў ад усёй шляхты. На яго збіраліся паны-рада, князі, запрошаныя паіменна ураднікі і выбраныя ад паветаў шляхцічы. На сойме дамінавалі паны.

Органы мясцовай улады прадстаўлялі мясцовыя сеймы, намеснікі, думы, старасты, ваяводы, павятовыя сеймікі, у некаторых месцах удзельныя князі.

Ніжэйшае звено складалі соцкія, дзесяцкія, цівуны, валасныя старцы.

Кіраванне ў ВКЛ абапіралася на княжацкія прывілеі, судзебнік 1468 г., Статуты (рэдакцыі 1529, 1566, 1588). Асноўнымі крыніцамі права статутаў выступалі: права звычаёвае, прывілеі князя, нормы «Рускай праўды», права царкоўнае, нормы права рымскага і заходнееўрапейскага.Статуты зацвярджалі сістэму палітычнай улады, шляхецкія правы у сістэме заканадаўча-судовай улады, замацоўвалі прынцыпы саслоўнай дзяржаўнасці, сістэму феадальна-прыгонніцкіх адносін, усталёўвалі нормы рэгулявання ўсіх бакоў і сфер грамадскага жыцця. Ідэалогія статутаў аказалася пад уздзеяннем культуры гуманізму, такіх яе прынцыпаў як *абмежаванне улады гаспадара, ідэя прававой дзяржавы, дзяржаўны суверэнітэт, падзел улады на тры галіны.*

Статут 1588 г. з’яўляецца помнікам беларускай культуры і пісьменства. Ён заканадаўча замацаваў дзяржаўны статус беларускай мовы. У падрыхтоўцы статутаў брала ўдзел камісія з адукаваных людзей (магчымы ўдзел Ф. Скарыны). Вялікую арганізацыйную работу правялі А. Гаштольд, Л. Сапега.Асноўнымі накірункамі палітыкі ВКЛ сталі:

На захадзе - уладкаванне ўзаемаадносін з Каронай Польскай;

на паўночна-заходнім накірунку - барацьба з нямецкімі крыжакамі за сваю незалежнасць;

на усходзе – саперніцтва з Маскоўскім княствам у збіранні славянскіхў зямель і права быць пераемнікам Русі;

на паўднёвым усходзе і поўдні – барацьба з татара-манголамі, асабліва з крымскім ханствам па абароне сваіх дзяржаўных межаў.

Найбольш складанымі напачатку былі адносіны з крыжакамі. Барацьба з імі патрабавала саюзніка. Ім стала Польшча. Са смерцю вялікага князя Альгерда (1345-77) парушылася палітычная раўнавага ў ВКЛ. Паміж пардстаўнікамі вялікакняжацкай сям’і пачалася барацьба за ўладу, паколькі насуперак традыцыі спадкаемцам трону быў абвешчаны Ягайла (сын другой жонкі Альгерда). Супраць гэтага выступалі Андрэй (старэйшы сын Альгерда ад першай жонкі) і дзядзька Ягайлы Кейстут. У гэтай барацьбе Ягайла дзейнічаў рашуча і часам вераломна (Кейстут хітрасцю заманены ў Крэва і задушаны), аднак становішча яго на троне было хісткім. У барацьбу ўцягваецца і сын Кейстута Вітаўт. У сітуацыі вострай унутрыдынастычнай барацьбы 70-х–80-х гг. XIV ст. і было падпісана пагадненне аб саюзе ВКЛ і Польшчы (Крэўская унія 1385 г.).

*Умовы* уніі:

Прыняцце Ягайлам каталіцтва, жаніцьба на польскай каралеўне Ядвізе, прыняцце ім тытула караля і вялікага князя, распаўсюджванне каталіцтва у ВКЛ, хрышчэнне язычніцкай Літвы, дапамога Польшчы у вяртанні захопленых суседзямі тэрыторый, выплата 200 тыс. флорынаў былому жаніху Ядвігі – аўстрыйскаму прынцу.

Па сутнасці Крэўскае пагадненне замацавала саюз паміж ВКЛ і Польшчай на падставе агульнай для дзяржаў дынастыі (Гедымінавічаў, а пасля смерцы Ягайла – Ягелонавічаў), які пры Ягайле рэалізаваўся праз яго асобу. Ягайла стаў адначаства каралём Польшчы і вялікім князем ВКЛ (*дынастычна-прсанальная унія*).

*Наступствы:*

* увядзенне каталіцтва ў ВКЛ у якасці веры вялікакняжацкай улады і паскарэнне распаўсюджвання каталіцкай царквы у княстве;
* пачатак дзяржаўнага збліжэння ВКЛ і Кароны (збліжэнне вярхоў, сходны тып кіравання дзяржавай);
* афармленне ваенна-палітычнага саюза паміж ВКЛ і Польшчай і умацаванне абароназдольнасці (разбілі крыжакоў пад Грунвальдам у 1410 г.);
* незадаволенасць праваслаўнай часткі насельніцтва;
* нарастанне спораў паміж феадаламі-праваслаўнымі і феадаламі-католікамі. Каталіцкім феадалам аддавалася эканамічная перавага, што і нарадзіла т.званае «рускае пытанне”.

Спроба разрваць Крэўскую унію з боку ВКЛ прывяла да ўмацавання пазіцый Вітаўта, які ў 1392 г. становіцца вялікім князем пажыццёва, а ВКЛ гарантавалася поўная самастойнасць. Саюзныя адносіны з Каронай былі падцверджаны ў 1401 г., а ў 1413 г. з’явіўся Гарадзельскі прывілей, які уводзіў у княстве адміністрацыйны падзел аналагічны польскаму і не дазваляў феадалам некаталіцкага веравызнання займаць вышэйшыя дзяржаўныя пасады. Праваслаўная арыстакратыя украінскіх і беларускіх зямель у далейшым неаднаразова выступала супраць Гарадзельскага прывілея католікам.

Барацьба з татара-манголамі перыядычна вялася з XIII ст. Яны былі разбіты пад Крутагор’ем (сённяшні Дзяржынск ), на рацэ Акунёўцы. Войскі ВКЛ абаранялі зямлю ад захопнікаў у 1275, 1277, 1287, 1315, 1325, 1388 гг., а ў 1362 г. у бітве на рацэ Сінія воды **Альгерд** разбіў татарскіх князёў і далучыў Кіеўшчыну і Падолле да Вялікага княства.

З другой паловы XV ст. спусташальныя набегі на беларускія землі рабіла Крымскае ханства, што прымусіла ўмацаваць паўднёвыя рубяжы, накіраваць сюды войска Вялікага княства. У 1506 г. менскія, новагародскія і гародзенскія апалчэнцы пад камандаваннем князя Міхаіла Глінскага разграмілі 30-тысячнае войска татар пад Клецкам і вызвалілі з палону 40 тысяч чалавек. Пасля разгрому войскамі княства крымчакоў набегі апошніх сталі менш адчувальнымі.

З канца XV ст. абвастраюцца адносіны з Маскоўскім княствам, якое пачынае палітыку збірання ўсіх усходнеславянскіх зямель і выступае з пазіцыіі цэнтра рускай праваслаўнай веры. Адсутнасць вызначанай палітычнай мяжы паміж Масквою і ВКЛ і існаванне т.зв. “спрэчных зямель”, феадалы якіх пераходзілі на службу да маскоўскага цара , прывялі да прыгранічнай вайны (1487 – 94 гг.). А з пачатку XVI ст. пачынаецца зацяжная вайна паміж ВКЛ і Маскоўскім княствам. Яна вядзецца ўперамежку з перыядамі замірэння і сумеснай барацьбы з туркамі і татарамі да сярэдзіны стагоддзя. Галоўныя ваенныя кампаніі прайшлі ў 1500-03; 1507-08; 1512-22; 1534 37 гг. Перамогі і паражэнні былі з абоіх бакоў, аднак Масква ўдала выкарыстоўвала незадаволенасць праваслаўных вярхоў ВКЛ сваім палітычным становішчам, дапамагала ім арганізоўваць унутраныя канфлікты ( паўстанне М. Глінскага 1507-08 гг.). У выніку ВКЛ страціла значную частку усходніх тэрыторый і з 50-х гг. XVI ст. яго асноўнай задачай становіцца захаванне дзяржаўнай цэласнасці.

Сацыяльна-эканамічнае развіццё ВКЛ праходзіла на феадальнай аснове. На працягу XIV-XV стст. злажыліся осноўныя формы ўласнасці на зямлю з адпавядаючымі правамі і абавязкамі, а таксама формы карыстання ёю. Сфарміравалася саслоўна- класавая структура феадальнага грамадства.

Асноўныя класы: феадалы – землеўласнікі і сяляне - землекарыстальнікі.

Саслоўі: шляхта( ваеннаслужылыя феадалы ), духавенства, мяшчане (купцы,рамеснікі, чэлядзь).

На землях Беларусі існавалі розныя земляробчыя сістэмы. З сярэдзіны XV cт. Ішоў актыўны працэс замацавання сялян за пэўныміі землям – запрыгоньвання. Каб павысіць эфектыўнасць сельскагаспадарчай вытворчасці урад ВКЛ пачынае у сярэдзіне XVI ст. (1557 г.) аграрную рэформу, якая атрымала назву “ валочная памера”. Яна зацвердзіла новую сістэму земллеўладкавання – фальваркава-паншчынную. Фальварк – шматгаліновая панская гаспадарка з вытворчасцю збожжа на продаж . Валока – надзел зямлі (21,36 га.), які станавіўся адзінкай падаткаабкладання. Уводзілася прымусовае трохполле, а селянін замацоўваўся за канкрэтнымі зямельнымі надзеламі. Статут ВКЛ 1588 г., які павялічыў тэрмін вышуку збеглых сялян да 20 гадоў канчаткова іх запрыгоніў.

Гаспадарчае развіццё характарызавалася даволі высокім узроўнем урбанізацыі, аб чым сведчылі рост колькасці гарадоў і іх пераўтварэнне ў гандлёва-рамесніцкія цэнтры, набыццё буйнейшымі гарадамі права на самакіраванне, з”яўленне мястэчак, аб’яднанне гарадскіх рамеснікаў у цэхі, староствы,сотні, брацтвы, стварэнне саюзаў купцоў - гільдый. У этнічным плане горад быў пераважна беларускім.

**3**

Збліжэнне ВКЛ і Польшчы, якое пачалося ў канцы XIV ст. завяршылася заключэннем дзяржаўна-прававога саюза і утварэннем агульнай дзяржавы. У 1569 г. была падпісана Люблінская унія..

Прычыны заключэння:

*Знешнія –* пагроза поўнага паражэння ВКЛ ад Маскоўскай дзяржавы ў Лівонскай вайне;

– актыўнасць Ватыкана і жаданне каталіцкай царквы распаўсюдзіцца на Усход;

– актыўнасць Польшчы і жаданне польскай шляхты набыць новыя землі і пасады;

– папярэдняе палітычнае збліжэнне ВКЛ і Кароны, якое адбывалася пасля Крэўскай уні

*Унутраныя* – супрацьстаянне шляхты ВКЛ з магнатамі, жаданне шляхты набыць палітычныя правы на ўзор польскіх

Абставіны заключэння

– складаныя перамовы і спрэчкі на Люблінскім сойме на працягу шасці месяцаў; імкненне польскіх дэпутатаў поўнасцю інкарпарыраваць ВКЛ, а паслоў княства захаваць шырокую аўтаномію ВКЛ; Каралеўскі (Жыгімонт ІІ Аўгуст) прымус паслоў княства да падпісання пагаднення праз перадачу часткі зямель ВКЛ Польшчы.

Змест

Утварэнне новай дзяржавы (Рэчы Паспалітай) федэратыўнага тыпу. Межы касаваліся, абіраўся адзіны манарх і агульны двухпалатны сойм, які збіраўся ў Кракаве. Захоўваліся асобныя урады, заканадаўства, войска.

Наступствы

1. Рэч Паспалітая становіцца важным фактарам еўрапейскай палітыкі.
2. У ВКЛ разгарнулася паслялюблінскае змаганне магнатаў за ўмацаванне незалежнасці ВКЛ, а шляхты за ўраўнаванне правоў з правамі польскай шляхты у справах дзяржаўнага кіравання (за “шляхецкія вольнасці”).
3. Паступова пачалася кансалідацыя сацыяльных вярхоў Польшчы і ВКЛ і утварылася своеасаблівая супольнасць – “польскі народ шляхецкі” з ідэялогіяй сарматызму.
4. Умацаваліся пазіцыі польскага касцёлу у ВКЛ і каталіцкая царква паставіла задачу выціскання другіх канфесій, што абвастрыла рэлігійнае пытанне і выклікала рэлігійныя войны.
5. Разгарнулася паланізацыя беларускай шляхты, якая пераймала польскія звычаі, мову, культуру.
6. Быў дэфармаваны працэс этнагенезу беларусаў, што пагражала стратай этнічнай самасвядомасці, г.зн. магло прыпыніць існаванне самастойнага беларускага этнасу.

**4**

Рэч Паспалітая праводзіла актыўную знешнюю палітыку ва Усходняй і Заходняй Еўропе. Яна ўдзельнічала у Лівонскай вайне ( 1558 – 1583 ), якую завяршыла на сваю карысць, войнах са Швецыяй ( 1600- 629; 1655 – 1660 ), з Расіяй ( 1604 – 1618; 1632 – 34; 1654 - 1667), войнах з туркамі і і крымскім ханствам ( 1620 – 1680-я гг.), Паўночнай вайне(1700 – 1721).

### Беларускія землі шмат разоў станавіліся тэатрам ванных дзеянняў, неслі цяжкую падаткавую нагрузку і значныя эканамічныя страты. Узмацненне эксплуатацыі сялянства, адсутнасць канфесійнага адзінства, пашырэнне антыўніяцкіх і антыкаталіцкіх настрояў стварыли вельмі напружанае становішча на украінска-беларускіх землях.Для ўнутранага канфлікта неабходна была зачэпка і ёю стала выступленне украінскага казацтва 15 мая 1648 г. пад кіраўніцтвам Багдана Хмяльніцкага.. Мэты - выхад са складу Рэчы Паспалітай і заснаванне казацкай дзяржавы, куды павінны былі ўвайсці і паўднёва-усходнія беларускія землі. На гэтых землях казакаў актыўна падтрымалі гаражане і сяляне, якія актыўна павялі фактычна **антыфеадальную вайну (**1648-1651), якая вызначалася таксама антыпольскімі і антыкаталіцкімі настроямі. Казацка-сялянская вайна авалодала поўднем сучаснай Беларусі ад Гомеля да Кобрына. З вялікай цяжкасцюю ураду РП і войску ВКЛ на чале з Янушам Радзівілам удалося разбіць паўстанцаў на Беларусі. На украінскіх землях барацьба працягвалася. У 1654 г. казацкая старшына заключыла ваенна-палітычны дагавор аб дабраахвотным аб’яднанні Украіны і Расіі.

Такі крок развязаў рукі рускаму цару. Пачынаецца вайна паміж і Рэччу Паспалітай за беларуска-украінскія землі. Яна прыняла зацяжны характар ( 1654-667 ), закончылася перамір’ем, затым падпісаннем “вечнага” міру. Беларусь і правабярэжная Україна заставаліся у складзе Рэчы Паспалітай. Да Расіі адыходзілі Смаленскае ваяводства, Левабярэжная Україна і Кіеў. Акраямя таго Расія прызнавалася абаронцай інтарэсаў праваслаўных вернікаў РП, што стала падставай для ўмяшання Расіі ва ўнутраныя справы Польшчы.

Войны прыводзілі землі Беларусі у стан глыбокага заняпаду. Насельніцтва з-за агромаў,голада, эпідэмій і неўраджаяў скарацілася ўдвая (з 2,9 млн. чалавек да 1,4 млн.), у т. л. гарадское – на 55%.

Беларускія ваяводствы апусцелі таксама з-за перасяленняў і прымусовага вывазу за мяжу. Край у мінулым развітай гаспадаркі і рамеснай вытворчасці стаў непрыкметнай ускраінай. Паўночная вайна цалкам падарвала гаспадарчы патэнцыял Усхода Беларусі. Гэта быў дэмаграфічны правал. Эканамічнае адраджэнне стрымлівалася палітычнай нестабільнасцю.

**5**

Палітычны крызіс РП у XVIII ст. выявіўся праз слабасць каралеўскай улады, развал цэнтральнага апарату кіравання і пераход улады ў рукі магнатаў, нарастанне бескантрольнасці у іх паводзінах, кантроль за ўнутраным жыццём у РП з боку суседніх краін, найперш Расіі.

Пераадоленню крызісу перашкаджала:

* эканамічная моц і палітычная вага магнатаў (Сапегі, Агінскія, Вішнявецкія, Пацы, Чартарыйскія, Радзівілы) якія варагавалі і вялі войны між сабою;
* адсутнасць уласнай каралеўскай дынастыі;
* “залатыя вольнасці” шляхты, і найперш іх правы: “ліберум вета”, выбара караля і права на ўтварэнне ўзброеных ваенна-палітычных груповак - “канфедэрацый” (перашкаджалі з’яднанню грамадства), што было раўнасільным становішчу пастаяннай грамадзянскай вайны;
* неўраўнаванасць правоў вернікаў – перавага каталіцызму над другімі веравызнаннямі;
* перавага кансерватыўных феадальных сіл грамадства, якія трымаліся за старыя парадкі над рэфарматарска-буржуазнымі;
* сацыяльны ўціск нізоў і пастаянныя хваляванні і паўстанні беларуска-украінскага сялянства;
* умацаванне на міжнароднай арэне Расіі, Аўстрыі, Прусіі.

Першаму падзелу тэрыторыі РП папярэднічала: абранне ў 1764 г. каралём С.А. Панятоўскага (стаўленіка Кацярыны ІІ); жаданне Прусіі захапіць польскія землі, а Расіі захаваць на заходняй мяжы слабую і залежную ад яе РП.

Падставай для падзелу стала невырашанасць рэлігійнага пытання, неабход­насць ураўноўвання ў правах з католікамі праваслаўных і пратэстантаў. Разгарнуўся рух канфедэратаў: змагаліся праваслаўная Слуцкая канфедэрацыя, пратэстанцкая Торуньская, каталіцкая схільная да саюза з Расіяй-Радамская. Ім процістаяла Барская каталіцкая канфедэрацыя, якая была да таго ж і праціўнікам Расіі. Найбольшай актыўнасці рух дасягнуў у 1770-71 гг. Разгром барскіх канфедэрантаў з дапамогай рускіх войск прывеў да І падзелу РП (1772 г.) паміж Прусіяй, Расіяй, Аўстрыяй.

Другому падзелу РП папярэднічалі некаторыя рэформы сацыяльна-эканамічнага і палітычнага характару., распрацоўка праграмы буржуазна-дэмакратычных пераўтварэнняў чатырохгадовым (1788-92 гг.) сеймам і прыняцце 3 мая 1791 г. новай Канстытуцыі, якая ўмацоўвала цэнтральную ўладу і касавала аўтаномію ВКЛ. Супраць Канстытуцыі выступілі буйныя магнаты. Была створана таргавіцкая канфедэрацыя, на дапамогу якой прыйшлі войскі Расіі і Прусіі. Канстытуцыя была скасавана, уладу спачатку поўнасцю захапілі магнаты. У студзені 1793 г. адбыўся другі падзел. Да Расіі адышла правабярэжная Украіна, а таксама Цэнтральная Беларусь – з гарадамі Мінск, Барысаў, Бабруйск, Слуцк, Рэчыца, Мазыр, Навагрудак, Пінск.

Трэцяму падзелу папярэднічала паўстанне Т. Касцюшка (1794 г.). Падзел адбыўся у 1795 г. паміж Прусіяй, Аўстрыяй, Расіяй. Да Расіі адышла заходняя частка Беларусі, Літва, Заходняя Валынь і курляндскае герцагства.