**Лк.3. Беларусь у складзе Расійскай Імперыіі ( кан. XVIII - пер. пал.XIX стст.)**

1.Напрамкі палітыкі самадзяржаўя ў Беларусі пасля іх уключэння ў склад Расійскай Імперыі. Гаспадарчае развіццё зямель.

2.Вайна 1812 г.і Беларусь . Грамадска-палітычныя працэсы 1920-х – 1940-х гг.

3. Расійскі шлях эканамічнай і палітычнай мадэрнізацыі.

4.Паўстанне 1863-64 гг. Народніцкія, сацыял-дэмакратычныя палітычныя плыні, ідэалогія лібералізму.

1

Пасля падзелаў РП насельніцтва беларускіх зямель ( акрамя сялян ) павінна было ў тэрмін 1 месяц прынесці прысягу Кацярыне II, ці на працягу 3-х месяцаў прадаць уласнасць і выехаць за мяжу.

Тэрыторыя Беларусі была падзелена на 5 губерняў, аб’яднаных у 2 генерал-губернатарствы: Літоўскае (Віленская, Гродзенская, Мінская) і Беларускае ( Магілёўская, Віцебская). Выканаўчую уладу ажыццяўлялі губер- натары, казённыя палаты, гарадскія ўправы, прыказы*. Былі ўтвораны верх-нія земскія суды, палаты грамадзянскага і* крымінальнага *судоў.*

Расійская Імперыя як і Рэч Паспалітая была феадальнай манархіяй, што і прадвызначыла накірункі ўрадавай палітыкі ў сацыяльным плане. **Шляхта** атрымлівала ўсе правы рускага дваранства. Аднак магнатам не дазвалялася мець крэпасці, уласныя войскі, а таксама абмяжоўвалася шляхецкае самаў- ладдзе. Адначасова пачаліся працэсы “разбору” шляхты ( дакументальнае падцверджанне свайго статусу) і насаджэнне рускага дваранскага земле-ўладання. Буйнейшымі землеўласнікамі на Усходзе Беларусі становяцца Пацёмкін, Сувораў, Румянцаў-Задунайскі.

**Рэлігійная палітыка** Расіі на далучаных землях *вызначалася імкненнем ума-цаваць пазіцыі Рускай праваслаўнай царквы, стварыць незалежную ад Ватыкана каталіцкую і ліквідаваць царкву уніяцкую.* Была заснавана Бела-руская каталіцкая епархія, прадожыў дзейнасць забаронены Ватыканам ордэн езуітаў, абвешчана свабода каталіцкага веравызнання пры ўмовах за-бароны схіляць да сваёй веры праваслаўных.

**У гарадах** Беларусі ліквідавалася Магдэбургскае права. Яны атрымалі Дара-вальную грамату расійскіх гарадоў, у адпаведнасці з *якой гарадское насель-ніцтва фарміравала думу, купцы атрымалі права на ўтварэнне гільдый, ліквідавалая юрысдыкцыя феадалаў над часткамі горада*. Прыватнаўласніцкія гарады і мястэчкі царскі ўрадў выкупляў.

Становішча **сялян** прынцыпова не мянялася. На беларускія землі была рас-паўсюджана расійская падаткавая сістэма - *падушны налог і земскі збор.* Ку-печаства плаціла 1/4 % з аб’ўленага капіталу. На 2 першыя гады беларускія землі вызваляліся ад падаткаў, а затым 10 гадоў іх памер быў удвая меншы, чым у цэнтральнай Расіі, аднак здымауся падатак у цвердай манеце.

Асобнымі царскімі указамі было вызначана **становішча яўрэйства**. Абмя –жоўвалася магчымасць набыцця імі зямлі і займацца земляробствам. У 1780 г. яўрэйскія гандляры атрымалі дазвол на стварэнне ўласнай арганізацыі. У 1794 г. была усталявана мяжа пражывання яўрэйскага насельніцтва на тэрыторыі беларуска-літоўскіх, часткова украінскіх губерняў( “мяжа аселасці).

Каб не дапусціць палітычных узрушэнняў царызм не ішоў на кардынальныя змены. **Сярэдняе і ніжэйшае звяно адміністрацыіі складалі тутэйшыя,спра-ваводства і навучанне вялося на польскай мове, асноўным заканадаўчым кодэксам заставаўся Статут 1588.**

Далучэнне да Імперыі стварыла ўмовы для ўключэння тэрыторыі Беларусі ў агульнарасійскую гаспадарчую сістэму, стала ў многім вызначальным фактарам для далейшай гаспадарчай спецыялізацыі*. Ствараліся новыя мануфактуры ( палатняныя, канатныя, парусінавыя, суконныя і др.). У Крычаве па чалося будаўніцтва суднаў для Чарнаморскага флоту. У сельскай гаспадарцы ішло павелічэнне пасяўных плошчаў, у т.л. пад тэхнічныя культуры. Продаж сельгаспрадукцыі стымулявалі адмена пошлін на іх продаж, ліквідацыя унутраных мытняў.* Пашыраліся *гандлёвыя сувязі з рускімі, украінскімі, прыбалтыйскімі губернямі. Актывізацыі гандлю садзейнічала рэканструкцыя старых і будаўніцтва новых сухапутных і водных шляхоў зносін.*

2

З пачатку XIX ст. буйная буржуазія Францыя павяла напалеонаўскія войны, якія у значнай ступені падрывалі феадльны уклад у Еўропе. На шляху Францыі стаяла цэнтралізаваная абсалютысцкая Расія. Вайна паміж краінамі адбылася ў 1812 г. Яна стала гаспадарчым выпрабаваннем і выяўленнем па-літычных настрояў беларускага грамадства. Пэўная частка шляхецкіх вярхоў і моладзі чакала Напалеона Банапарта са спадзяваннямі на адраджэнне ВКЛ і ўсталяванне новых прагрэсіўных парадкаў. Гэтыя спадзяванні падтрымліва-ла тое, на адваяваных ад Прусіі польскіх землях, Напалеон стварыў Варшаў – скае герцагства, дзе былі ўведзены Канстытуцыя і грамадзянскі кодэкс Напа-леона. Аднак многія памешчыкі адмоўна ставіліся да Напалеона, так як бачылі ў ім пагрозу для феадальных устояў.

Вайна пачалася ў ліпені 1812 г. і доўжылася шэсць месяцаў. З 80 бітваў гэтай вайны 40 прайшло на Беларусі ( Валожын, Ваўкавыск, Мір, Нясвіж, Коб-рын, Клясціцы, Салтанаўка, пераправа напалеонаўскай гвардыі праз Бярэзіну пад Барысавым ).

Французская акупацыйная адміністрацыя на Беларусі з улікам настрояў грамадскіх вярхоў стварыла *камісію Часовага ўрада ВКЛ і з мясцовых памешчыкаў сфарміравала адпаведную адміністрацыю*. Аднак працавала яна пад наглядам французскіх генерал-інтэндантаў і ваенных камандзіраў,а галоўным напрамкам дзейнасці было папаўненне радоў французскай арміі і забяспечанне яе фуражом і харчаваннем. На землях Беларусі і Літвы ў дапа-могу Напалеону было сфарміравана войска ў 24 тысячы чалавек.

На баку цара Аляксандра I таксама ваявала шмат беларусаў. Напярэдадні вайны шэсць дывізій Заходняй арміі па рэкруцкаму набору былі ўкамплекта-ваны ўраджэнцамі беларускіх губерняў. Падтрымала цара і частка памешчы- каў. За выступленне супраць французаў агітавала руская праваслаўная царк-ва, а ўрад хоць і неафіцыйна, але абяцаў сялянам асабістую волю за падтрым- ку цара.

У жніўні 1812 г. у многіх месцах Беларусі з’явіліся ўзброеныя сялянскія атрады, якія павялі барацьбу з сваімі памешчыкамі і вайну з французамі( Ігу-менскі, Барысаўскі, Полацкі уезды). Аднак для большасці сялянства і мяшчан-ства Беларусі і французская, і расійская ўлады былі чужымі, прышлымі. Вайна пакінула тут разбурэнні і масавую гібель людзей.

Напалеон пацярпеў паражэнне. У 1813 г. расійская армія ўступіла ў Еўропу, у 1814 г. саюзныя войскі ўвайшлі ў Парыж. Завяршэнне эпохі напалеонаўскіх войн было аформлена “Заключным актам” кангрэса еўрапейскіх дзяржаў, які праходзіў у Вене (1815). Сцвярджалася пасляваенная сістэма новага ўладка-вання. Паводле яго Расія атрымала большую частку Варшаўскага герцагства. Аляксандр I абвясціў сябе “ каралём польскім*”, аднак захаваў аўтаномны статус каралеўства ( свая канстытуцыя, сейм, польская мова, польскія войскі, галоўнакамандуючым якіх быў брат цара Канстанцін). Быў пакінуты ў сіле і дэкрэт аб адмене тут прыгоннага права. Што ж датычыцца беларуска-літоўскіх губерняў, то ніякіх грамадскіх змен не адбылося. Царызм не пайшоў на* вызваленне *сялян з прыгону, а шляхце дараваў яе здраду*.

Падзелы Рэчы Паспалітай, вайна 1812 г. нарадзілі грамадска-палітычны рух на землях Беларусі. Ён разгортваўся на шляхецкай (дваранскай) аснове. Выступаў супраць царызма. Асноўныя ідэі: *пашырэнне навуковай асветы; роўнасць і свабода грамадзян; скасаванне прыгоннага ладу; ліквідацыя* *самадзяржаўя; усталяванне парламентарызму; прыняцце Канстытуцыі; нацыянальнае вызваленне народаў; аднаўленне Рэчы Паспалітай.*

Асноўныя арганізацыі:

* **Т-ва філаматаў** (аматараў навук), **Т-ва філарэтаў** (аматараў дабрачыннасці) – арганізацыі студэнтаў Віленскага універсітэта з шматлікімі аддзяленнямі ў гімназіях. Былі створаны А**. Міцкевічам, Т**. **Занам, Я. Чачотам, І. Дамейкам**. Ідэйны кіраўнік **Лялевель**. Прадстаўлялі культурна-асветніцкі рух, цесна звязаны з сацыяльнай барацьбой і польскім вызваленнем.
* **“Дэмакратычнае таварыства**” – гурток студэнтаў Віленскай медыка-хірургічнай акадэміі, заснаваны ў 1836 г**. Ф. Савічам**. Разам са студэнтамі бралі ўдзел і мясцовыя рамеснікі. Прадстаўляла сацыяльна рух за роўнасць, рэспубліканскі лад, вызваленне сялян і адраджэнне Польшчы.
* **“Таварыства ваенных сяброў”, “Таварыства аб’яднаных славян**”. Арганізацыя вайсковай моладзі, цесна звязаный з рускімі дваранамі-рэвалюцыянерамі (дзекабрыстамі), якія сталі на шлях барацьбы з царызмам і рыхтавалі ўзброенае ваеннае паўстанне.
* “**Патрыятычнае таварыства**” – прадстаўляла польскі нацыянальна-вызваленчы рух.

**Паўстанне 1830-31 гг**. успыхнула ў *Варшаве 29 лістапада 1830* г. па ініцыятыве польскіх падхарунжых з-за намеру Мікалая І паслаць войскі ў рэвалюцыйную Бельгію. Выклікана незадаволенасцю палякаў русіфікатарскай палітыкай царызму і шматлікімі парушэннымі Канстытуцыі 1815 г. Мэта – *аднаўленне РП у межах 1772* г. Па сацыяльнаму складу – шляхецкае. На Беларусі і Літве кіравалася праз створаны ў студзені 1831 г. Віленскі Цэнтральны камітэт. Падзялялася на кансерватыўную плынь (А. Чартарыйскі) і ліберальную (І. Лялевель). Было слаба арганізавана, праходзіла ізалявана, па паветах, ахапіла Паўночна-Заходнюю Беларусь. Канчаткова разгромлена восенню 1831 г. расійскай арміяй пад камандаваннем генерал-фельдмаршала І. Паскевіча.

Абумовіла жорсткі курс царызма на русіфікацыю беларускіх земляў, ліквідацыю шляхты як сацыяльнага саслоўя. Быў створаны **Камітэт па справах** **заходніх губерняў***. Свядомыя ўдзельнікі паўстання панеслі суровае пакаранне (канфіскацыя памесцяў, высылка у Сібір ці аддаленыя губерні Расіі). Праводзіцца чарговы* ***“ разбор****” шляхты, паводле якога 10 тысяч шлхціцаў пераводзяцца ў падаткавае саслоўе – сялян, ці гаражан.* ***Справаводства пераводзіцца на рускую мову і вывучэнне польскай забараняецца****. Польскія чыноўнікі вызваляюцца ад пасад у органах мясцовага самакіравання і культурна-асветніцкіх установах. У 1832 г.* ***закрыты*** *як ачаг вольнадумства* ***Віленскі універсітэт****, у 1839 г. на Полацкім царкоўным саборы* ***уніяты былі аб’яднаны з праваслаўнымі****, у 1840 г.* ***адмяняецца дзеянне Статута ВКЛ 1588*** *і ўводзіцца Расійскае заканадаўства. За беларускімі губернямі замацоўваецца назва* ***“Паўночна****-****Заходні край Расіі****”. Пры гэтым царызм намагаецца стварыць сабе апору ў сялянскім асяроддзі. Таму пры распрацоўцы праграмы рэформы школы прадугледжваецца пачатковая сялянская адукацыя нават на беларускай мове.*

3

Найбольш значнай з’явай ў Еўропе ў XVIII- XIX стст. стала *прамысловая рэ- валюцыя,узнікнене буйной індустрыі, выкарыстанне велізарных* *магчымасцей машыннай вытворчасці.* Такія ж працэсы паступова разгортваліся у Расійскай Імперы.У першай палове ХІХ ст. ***мануфактуры*** пачынаюць саступаць месца ***фабрычна-машыннай*** вытворчасці. Уласнасць памешчыкаў на зямлю абумовіла тое, што найбольш буйныя прадпрыемствы фабрычнага тыпу былі заснаваны менавіта імі. Так, на Беларусі першыя суконныя фабрыкі належалі памешчыку Пуслоўскаму. На іх ўжываліся *паравыя рухавікі*, што лічыцца прыкметай *прамысловага перавароту*. Эканамічна-тэхнічны прагрэс ішоў марудна з-за адсталасці сельскай гаспада ркі, развіццё якой стрымлівалася існаваннем феадальна-прыгонніцкай сістэмы (фальваркава-паншчынная гаспадарка і поўная асабістая залежнасць сялян). Пачалося разлажэнне гэтай сістэмы. *Спроба прадухіліць крызіс*, *прыстасаваць сельскую гаспадарку да таварна-рыначных адносін, абмежаваць прыгон была прадпрынята ў 1830-х–40-х гг. Кісялёвым. У цэлым гэтага зрабіць не ўдалося.*

Каб прадухіліць сялянскі бунт, пераадолець эканамічную і ваенна-тэхнічную адсталасць ад перадавых краін царскі ўрад Расіі пайшоў на адмену прыгону. Па Маніфесту Аляксандра ІІ ад 19 лютага 1861 г. сяляне атрымалі асабістую свабоду (вызваляліся ад паліцэйскай і судовай улады памешчыкаў), права займацца гандлёва-прамысловай дзейнасцю, валодаць уласнасцю.

Пры гэтым зямля захоўвалася за памешчыкам, а тыя надзелы, якія ён выдзяляў селяніну, павінны быць выкуплены па ўстаноўленай урадам завышанай цане (6% капіталізацыі аброку) сялянінам за 9 гадоў. Да гэтага часу ён уласнікам надзельнай зямлі не з’яўляўся і нёс павіннасці на памешчыка – часоваабавязаннае становішча – (захаванне феадальных адносін). Паўстанне 1863-64 гг. прымусіла царскі ўрад ліквідаваць такое становішча і знізіць памер выкупных плацяжоў.

Рэформа 1861 г. з’явілася пераломным момантам паміж двумя эпохамі – феадалізмам і капіталізмам, двумя цывілізацыямі – аграрна-традыцыйнай і індустрыяльнай. Яе змест **быў буржуазным**, аднак яна захоўвала шматлікія прыгонніцкія перажыткі (*буйное памешчыцкае землеўладанне, зямельная цераспалосіца, абшчына, адрэзкі), што і абумовіла павольны, паступовы* ***(“прускі”)*** *шлях буржуазна-аграрнай эвалюцыі, пры якім буйна*я *памешчыцкая гаспадарка, якая перерастала ў буржуазную, доўга захоўвала прыгонніцкія рысы. Сяляне знаходзіліся* ў цяжкім становішчы, што было ***крыніцай пастаяннага абвастрэння аграрнага*** *пытання*. Удзел сялян у рэвалюцыі 1905-07 гг. прымусіў царскі ўрад другі раз пайсці на радыкальныя рэформы (Сталыпінскія), якія мелі мэтаю ўмацаванне сялянскага капіталістычнага гаспадарання, павышэнне ролі сяляніна як ўласніка і грамадзяніна **(“амерыканскі” фермерскі шлях).**

Развіццю капіталізму на Беларусі спрыялі: *рост чыгуначнага будаўніцтва і гарадоў, развіццё сістэмы капіталістычнага крэдыту, канцэнтрацыя войскаў на тэрыторыі Беларусі, што садзейнічала умацаванню рыначных адносін*.

Да новых умоў развіцця было патрэбна прыстасаваць усю сістэму грамадска-сацыяльных адносін, г. зн. правесці буржуазнае рэфарміраванне ладу. У 60-70-х гг. XIX ст. праводзяцца **судовая, гарадская, школьная, земская, вайсковая рэформы**, якія *абмежавалі дзеянне саслоўнага прынцыпу* у судовай і школьнай справе, пры выбарах органаў гародскога і земскага (мясцовага) самакіравання, пры фарміраванні кадравага складу арміі.

Аднак пераход расійскай манархіі ад саслоўна-дваранскай да бессаслоўна-буржуазнай быў супярэчлівым і непаслядоўным. Саслоўнае нераўнапраўе не ліквідавалася цалкам, а нацыянальнае захоўвалася. На Беларусі ж гэты працэс быў *абмежаваным і запаволеным з нагоды ваеннага становішча, уведзенага ў сувязі з паўстаннем 1863 г*. і адмененага толькі ў 1870 г.

4

Вастрыня аграрнага пытання і нацыянальна-вызваленчая барацьба польскага грамадства прывялі да паўстання супраць царызму. Яго рыхтавалі **Варшаўскі Цэнтральны і Літоўскі Правінцыянальны камітэты**. У склад апошняга ўваходзілі ***К. Каліноўскі****,* ***Вярыга, Звярждоўскі, Ражанскі, Чэховіч*.** Палітычна паўстанцы падзяляліся на **1*) «белых»,*** *для якіх галоўнай мэтай было аднаўленне Рэчы Паспалітай* ***і 2) «чырвоных»,*** *якія стаялі на пазіцыях дэмакратычнай перабудовы грамадства.*

Пачалося ў студзені 1863 г. у Царстве Польскім з нагоды рэкруцкага набору, а ў лютым было падтрымана Літоўскім камітэтам. На тэрыторыі Беларусі найбольш актыўна развівалася вясной 1863 г. у заходніх паветах – Мілавіды, Горкі. Да кіраўніцтва паўстаннем у Літве прыйшлі «белыя» на чале з Якубам Гейштарам. Каліноўскі стаў палітычным камісарам Гро*дзеншчыны.*

Жорсткі курс на падаўленне паўстання ўзяў генерал-губернатар Мураўёў. Паўстанне было разгромлена восенню 1863 г. Вяртанне да кіраўніцтва К. Каліноўскага і яго спроба аднавіць паўстанчаскі рух вынікаў не прынеслі. 10 сакавіка 1864 г. К. Каліноўскі быў арыштаваны, а затым пакараны смерцю.

Крах паўстання быў абумоўлены як абмежаванасцю праграмы, якая выключала магчымасць шырокага ўдзелу ў ім сялянства, так і разнагалоссем у кіраўніцтве паўстанцаў, у т.л. і прэтэнзіі да Каліноўскага*.*

***Паўстанне паўплывала на палітыку царызму у адносінах да беларуска-літоўскіх зямель. Яе вынікамі сталі:***

* *карэктывы аграрнай рэформы у краі на карысць сялян;*
* *паскарэнне курсу русіфікацыі на аснове афіцыйнай тэорыі народнасці;*
* *фактычная ліквідацыя шляхты;*
* *паслабленне польска-каталіцкага элементу палітычна і эканамічныя абмежаванні пры набыцці зямлі і карыстанні ёю сялянамі-католікамі;*
* *закрыццё шэрагу навучальных устаноў, у т.л. адзінай вышэйшпй – Горы-Горыцкага земляробчага інстытута.*

*Паўстанне мела шырокі грамадскі і замежны рэзананс. Падтрымлівалася рускай антыцарскай эміграцыяй.*

***Стала этапным у беларускай гісторыі. Ад паўстання вядзе адлік беларускае вызваленне. К. Каліноўскі як рэвалюцыянер-дэмакрат арыентаваўся на беларускага мужыка. Упершыню у «Мужыцкай праўдзе» загучала беларускае слова. Ён жа звярнуўся да беларускай гісторыі і бачыў ідэал дзяржаўнасці у ВКЛ, дзе беларусы былі свабоднымі, хацеў іх самавызначэння, называў нацыянальнай уніяцкую царкву.***

Падобныя ідэі далей развівалі народнікі 90-х гг. XIX ст. (гурток «Гоман») і арганізатары першай беларускай партыі. Таму паўстанне 1863-64 гг. Можна лічыць пачаткам нацыянальна-беларускага руху. Яно знайшло і мастацкае адлюстраванне ў карцінах беларускіх мастакоў Сергіевіча, Філіповіча.

Станаўленне новага буржазнага грамадства, складанасці і цяжкасці гэтага працэсу, непаслядоўнасць палітыкі царскага урада, які стаяў на ахове кансерватыўных парадкаў, прывялі да распаўсюджвання разнастайных па-літычных ідэй аб перабудове грамадска-палітычнага ладу. Да канца XIX ст. аформіліся тры плыні грамадскай палітычнай думкі і адпавядаючага руху:

* **народніцтва -** прыхільнікі *народнай (сялянскай) рэвалюцыі*, з дапамогай якой разлічвалі адразу ж перайсці да пабудовы *новага сацыялістычнага ( справядлівага ў адносінах да ўсіх людзей )ладу.* Народніцкі рух Беларусі быў часткай агульнарасійскага. Групы і зямляцтвы народніцкага кшталту стваралі студэнты-беларусы , якія вучыліся ва усерасійскіх універсітэтскіх цэнтрах. Яны ж стваралі народніцкія гурткі на радзіме: у Віцебску, Гродне, Магілёве, Мінску, Слуцку і другіх гарадах. Найбольш значную ролю у беларускай гісторыі адыграў народніцкі гурток “Гоман”.
* **Сацыял-дэмакраты** – прыхільнікі марксісцкай тэорыі *. Лічылі прагрэсіў*-*ным класам і рухаючай гістарычнай сілай пралетарыят,* бачылі *неабходнасць буржуазна-дэмакратычнай і сацыялістычнай рэвалюцый для Расіі.* Узнікненне самастойнага сацыял-дэмакратычнага руху ў Бела-русі звязана з дзейнасцю пляханаўскай групы “Вызваленне працы” і польскай сацыялістычнай партыі “Пралетарыят. У 1897 г. на з’ездзе ў Вільні было абвешчана **стварэнне Бунда** – *“Усеагульнага яўрэйскага* *рабочага саюза ў Літве, Польшчы і Расіі*”, які фактычна стаў лідэрам рабочага руху ў Беларусі на рубяжы XIX – XX стст. *У сакавіку 1898* г. у Мін-ску на з’ездзе прадстаўнікоў шэрагу сацыял-дэмакратычных арганізацый Расіі было прынята рашэнне аб іх аб’яднанні ў *Расійскую сацыял-дэмакратычную рабочую партыю (****РСДРП).***

**- Ліберальны рух *–*** *прыхільнікі буржуазнага рэфармавання грамадскіх* *парадкаў Расіі па шляху канстытуцыйнага абмежавання манархічнай улады, умацавання буржуазнай прыватнай уласнасці, ліквідацыі саслоўна-феадальных перажыткаў , дэмакратызацыі грамадскіх адносін.* З-за слабасці нацыянальнай буржуазіі і адсутнасці устаноў вы-шэйшай адукацыіі ліберальная плынь не набыла на Беларусі арганіза-цыйнага афармлення.