Лк.4 . **Беларусь у складзе Расійскай Імперыі (канец ХІХ ст.-кастрычнік 1917г.).**

1. *Крызіс самаўладззя у пачатку ХХ ст. Фарміраванне агульнарасійскіх і беларускіх партый.*
2. *Рэвалюцыя 1905-07 гг., яе асноўныя падзеі і наступствы на Беларусі.*
3. Першая *сусветная вайна на землях Беларусі. Лютаўская і Кастрычніцкая рэвалюцыяі 1917 г.*

1

З канца ХІХ ст. Расія стала на шлях індустрыялізацыі, у выніку якой да пачатку ХХ ст. сфарміравалася ***буйнакапіталістычная вытворчасць, афармляецца манапалістычны капітал, склаліся развітая банкаўская сістэма і фінансавы капітал.*** Разам з тым захоўвалася ***сярэдневяковае паўфеадальнае землеуладанне і паўпрыгонніцкая сістэма, якія зніжалі пакупную здольнасць сялянства і магчымасці унутранага рынку.***

Па меры ўмацавання прамыслоага капіталу нарастала *эксплуатацыя* рабочых.

Складванне буржуазных нацый у шматнацыянальнай Расіі абвастрала *нацыянальныя праблемы*, паколькі царызм праводзіу шавіністычную вяліка-рускую палітыку.

Буйная буржуазія захапіла рашаючыя пазіцыі у эканоміцы, але мела *слабую палітычную вагу*. Палітычны лад буржуазнай дэмакратыі , так і не быў сфарміраваны, паколькі не адна з ранейшых рэформ не была даведзена да канца.

Сістэма самадзяржаўнай манархіі не была падрыхтавана да перамен, *не існавала механізму вырашэння сацыяльна-класавых супярэчнасцей*. Таму працэс мадэрнізацыі мог атрымаць непрадказальны, узрушальны характар.

З пачатку ХХ ст. адбываецца значная палітызацыя грамадскага жыцця і працэс партыйнага афармлення палітычных сіл. Найперш аформіліся і павялі палітычную барацьбу **рэвалюцыйныя** партыі. *Яны выступалі за* ***ліквідацыю******самадзяржаўя*** *і усталяванне* ***парламенцкай рэспублікі****, за* ***адмену памешчыцкага землеўладання*** *і* ***перадачу зямлі сялянам*** *шляхам нацыяналізацыі ( вярхоўны уласнік – дзяржава ), або сацыялізацыі ( уласнік – выбарныя грамадскія органы ).*

Вядучымі партыямі **рэвалюцыйнага тыпу** сталі **РСДРП**, якая канчаткова аформілася у 1903 г., але унутрана дзялілася на бальшавікоў *і* *меньшавікоў.* **БУНД,** які выйшаў са складу РСДРП. У 1902 г. была ўтворана нованародніцкая партыя **сацыялістаў-рэвалюцыянераў (эсэраў).** Да новарод-ніцкіх адносілася таксама **партыя польскіх сацыялістаў (ППС).** Па аграрнаму і нацыянальнаму пытанню з імі збліжалася **Беларуская сацыялістычная грамада ( БСГ).**

Разгортванне буржуазнага руху за прадаўжэнне эканамічных і палітычных рэформ прыводзіць да утварэння у 1905-06 гг. *ліберальна-*дэмакратычных *буржуазных партый* – **кадэтаў ( канстытуцыйных дэмакратау ) і акцябрыстаў**. У цэлым яны былі лаяльнымі у адносінах да царызму і толькі імкнуліся абмежаваць ***манархію канстытуцыяй***.

Буйныя памешчыкі-дваране і царкоўныя колы, якія стаялі на ахове старых парадкаў, ствараюць свае палітычныя партыі і змагаюцца ***за захаванне сама-дзяржаўя і адзінай* недзялімай *Расіі****.* Гэта, найперш ***“Саюз рускага народу”, “Саюз Міхаіла Архангела”, “Русский окраинный союз”, “Православное братство” і г.д.***

2

З 1900 па 1903 г. Расія перажывала эканамічны крызіс, які завяршыуся зацяжной дэпрэсіяй. Паражэнне царызму ў руска-японскай вайне абвастрыла сацыяльныя супярэчнасці, якія і прывялі да рэвалюцыі. Яе пачаткам сталі падзеі 9 студзеня 1905 г. у Пецярбургу, калі ўрадавыя войскі растралялі мірную рабочую дэманстрацыю.

Па свайму сацыяльна-эканамічнаму зместу гэта была **буржуазна-дэмакра-тычная рэвалюцыя**. Асноўнымі пытаннямі сталі ***аграрнае і нацыянальнае***. Сацыяльную аснову складалі ***рабочыя, сяляне, буржуазія***, аднак галоўнай сілай быў ***рабочы клас***. Асноўны сродак барацьбы – ***стачка***. Галоунае палі-тычнае патрабаванне – правядзенне *усеагуальных , роўных, прамых выбараў* і фраміраванне такім шляхам новай заканадаўчай улады ***– Устаноўчага сходу Расіі.***

На Беларусі актыўную палітычную барацьбу вялі *БУНД*, 2 камітэты *РСДРП ( Палескі і Пауночна-Заходні* ), абласная арганізацыя *эсэраў , ППС,* *БСГ,* *сацыял-дэмакратыя Польшчы і Літвы.* Яны узначальвалі барацьбу сялян *за ліквідацыю адрэзкаў, “ выкупных плацяжоу”, перадзел* *памешчыцкай зямлі*. Арганізоўвалі эканамічны і палітычны рух рабочых за *павелічэнне заработнай платы*, *унармаваны рабочы дзень*, *прававую абароненасць, стварэнне прафесійных саюзаў, рабочых кас, партый і г.д.*

Праграму буржуазнага рэфармавання, якую прапанавалі кадэты, на Беларусі падтрымалі каталіцка-канстытуцыйная партыя ( створана у 1905 г.) і сіянісцкія арганізацыі яўрэйскай буржуазіі.

Асноўнымі вехамі рэвалюыі сталі:

**І.** **1905 год –** *нарастанне* стачачнай барацьбы( У Беларусі у студзені выступала 30 тыс. рабочых , а у кастрычніку – 153 тысячы ), якое прыводзіць ***да Кастрычніцкай Усерасійскай палітычнай стачкі рабочых і узброенага снежаньскага рабочага паўстання у Маскве***. У выніку царызм прымае *17 кастрычніка 1905* г. **Маніфест аб скліканні заканадаўчай Думы. У** ім таксама абвяшчалася **вольнасць слова, веравызнанняў, недатыкальнасць асобы, свабода друку на нацыянальных мовах, магчымасць дзейнасці палітычных партый і прафсаюзаў.** Пры абвяшчэнні Маніфесту у Мінску адбываецца Курлоўскі расстрэл.

**ІІ. 1906 г.** - рабочы рух ідзе на спад, хаця значна узрасла вага палітычных выступленняў сялянства. Пачынаецца працэс фарміравання парламентарызму,што адцягнула частку палітычных сіл ад рэвалюцыі і ўцягнула іх у выбарчую барацьбу. Былі праведзены выбары у дзве Дзяржауныя думы ( распушчаны царызмам).

**ІІІ.1907 г. -** Стомленасць мас, спад выступленняў і паражэнне рэвалюцыйных сіл. Заканчэннем рэвалюцыі лічыцца 3 чэрвеня 1907 г., калі царызм прымае закон па якому значна павялічвае у Думе колькасць месц ад памешчыкаў і буйной буржуазіі.

Заваёвамі рэвалюцыі сталі *адмена выкупных плацяжоў для сялянства, эканамічныя саступкі рабочым, увядзенне Думы, дазвол на дзейнасць партый і прафсаюзаў, станауленне легальнага нацыянальнага друку.*

Пасля паражэння рэвалюцыі царызм праводзіць рэакцыйную палітку ў дачыненні да рэвалюцыйных сіл. Пры гэтым самадзяржаўе імкнецца умацаваць асновы манархічнага ладу рознымі шляхамі. Адзін з іх **– стварэнне класа заможнага сялянства ( фермерства ) як сваёй сацыяльнай апоры.**Гэта была палітычная мэта аграрнай рэформы 1906-1914 гг.( рэформа Сталыпіна).

Сталыпінская аграрная рэформа стала другім пасля адмены прыгону крокам у накірунку да аграрнага капіталізму. Каб стымуляваць і умацаваць сялянскае прадпрымальніцтва прымаюцца наступныя меры:

*1)праводзіцца разбурэнне сялянскай абшчыны; 2) вядзецца стварэнне хутарскіх або адрубных сялянскіх гаспадарак; 3) разгортваецца комплекс агратэхналагічных мерапрыемстваў; 4)* стымулюецца *перасяленне на свабодныя землі Сібіры, Кауказа, Сярэдняй Азіі.*

Як і пры адмене прыгону, Сталыпін пачынае аграрную рэформу з літоўска-беларускіх губерняў. Пры гэтым дзеля ўмацавання палітычнай вагі і ролі сялянства ён ідзе на увядзенне у Віцебскай, Магілёўскай і Мінскай губернях выбарных органаў мясцовага самакіравання **– земстваў**.

Хаця асновы памешчыцкага землеўладання так і не былі закрануты, рэформа усё ж прывяла да росту буржуазнай уласнасці, прадукцыйнасці вытворчых сіл, паскорыла раскол вёскі. Гэта была адна з апошніх спроб сацыяльнай мадэрнізацыі Расіі перад 1917г.

3.

З пачатку ХХ ст. буйныя капіталістычныя краіны вялі змаганне за перпдзел калоній і сфер уплыву. У выніку ўтварыліся два саюзы - Антанта і Траісты. Ваенныя дзеянні паміж імі пачаліся 19 ліпеня (1 жніўня ) 1914 г. Амаль адразу ж у вайну былі ўцягнуты 33 дзяржавы і яна стала сусветнай.

У першыя месяцы руская армія вяла паспяховыя дзеянні на усходнім фронце, які праходзіу на мяжы Беларусі і Польшчы. Аднак да пачатку 1915 г.

Германія перакінула супраць Расіі свае асноуныя сілы. Пачалося адступленне рускай арміі. З лета 1915 г. Беларусь становіцца арэнай жорсткіх і цяжкіх баёў. Восенню руска-германскі фронт стабілізавауся па *лініі Дзвінск – Паставы – Баранавічы – Пінск*. У зоне нямецкайакупацыі аказаліся землі Заходняй Беларусі (1/4 тэрыторыі ) з насельніцтвам да 2,6 млн. чалавек. Усход Беларусі стаў прыфрантавай зонай, дзе знаходзіліся рускія арміі Заходняга фронту. У Магілёве размясцілася *Стаўка галоўнакамандуючага*, у Мінску *– генеральны штаб.*

У першыя ж дні вайны Беларусь была аб’яўлена на **ваенна-паліцэйскім** **палажэнні** ( забаранялася дзейнасць партый, правядзенне забастовак, уводзілася цэнзура друку). Была распачата ідэалагічная кампанія па распальванню патрыятычных пачуццяў пад лозунгам абароны Айчыны.

Буржуазна-памешчыцкія партыі і большасць сацыялістаў падтрымалі царскі урад у гэтай вайне. Толькі бальшавікі выступмлі з *ідэяй паражэння царызму і пераўтварэння гэтай імперыялістычна*й *вайны у вайну рабочых з уласнай буржуазіяй.* Антываенную пазіцыю заняла газета “Наша ніва”.

Становішча Беларусі катастрафічна пагаршалася. У канцы 1915 г. тут працавала толькі 140 прамысловых прадпрыемстваў з аб’ёмам прадукцыі у 30% ад узроўню 1913 г., плошча ворыўнай зямлі скарацілася на 40-45%, напалову паменшылася колькасць жывёлы. Адступленне рускай арміі суправаждалася массавым бежанствам. З родных месц знялося 1,5 млн. чалавек. Гарады Усходняй Беларусі былі перапоўнены, што абвастрала сацыяльна-бытавыя праблемы. Увесь цяжар вайны ляжаў на плячах працоўных ( падаткі выраслі удвая ).

Вясной і летам 1916 г. на Беларусі было праведзена дзве аперацыі рускай арміі – Нарачанская і Баранавічская – “ Брусілаўскі прарыў”, якія прынцопова стан вайны не змянілі. У другой палове 1916 г. Беларусь пачаў ахопліваць **харчовы крызіс.**

Цяжкасці вайны паскорылі рэвалюцыйныя працэсы у Расіі. З канца 1916 г. антываенныя і антыцарскія настроі выліваюцца ў рабочы і сялянскі рух, пачынаецца разлажэнне арміі, разгортваюць палітычную агітацыю супраць царызму партыйныя камітэты бальшавікоў, эсэраў, групоўкі анархістаў, якія актыўна дзейнічаюць у армейскія асяроддзі і ў буйных гарадах. Да пачатку 1917 г. усе гэтыя рухі ўтварылі адзіную рэвалюцыйную плынь, якая вылілася у народную рэвалюцыю і вырашыла лёс Расійскай манархіі.

З 23 лютага 1917 г. у Петраградзе праходзілі мітынгі і забастоўкі, якія перараслі ва усеагульную стачку, падтрыманую ваенным гарнізонам. 28 лютага цар Мікалай ІІ падпісаў адрачэнне ад улады.

Рэвалюцыя прывяла да ўсталявання ў Расіі двоеўладдзя – **Часовага буржуазнага ўраду** (ўлада без сілы) і **Саветаў** салдацкіх **і рабочых дэпутатаў** (сіла без улады), якія на першым часе суіснавалі мірна. На Беларусі дзейнічалі *камісары Часовага ўраду, было створана 37 Саветаў, функцыі ўлады часткова выконваў Генеральны Штаб Заходняга фронту, а таксама праваслаўная царква.*

Рэвалюцыя насіла буржуазна-дэмакратычны характар. Яна садзейнічала: дэмакратызацыі дзяржаўнага ладу, палітызацыі рабочых, сялян, салдат, якія стваралі свае камітэты, саветы, прафсаюзы, усталяванню палітычных свабод, развіццю шматпартыйнасці і актывізацыі нацыянальных рухаў.

У Беларускім нацыянальным руху пачалі дзейнасць шматлікія партыі і арганізацыі (БСГ, БНГ, БХД, БПНС), якія правялі ў сакавіку і ліпені 1917 г. з’езды. Падтрымалі рэвалюцыю, выказалі давер Часоваму ураду, уключыліся у змаганне за ўладу у Заходнім краі (Беларусь). Была ўтворана **Цэнтральная** **Беларуская Рада (ЦБР**), якая на падставе праграмы БСГ ставіла пытанне аб **тэрытарыяльнай аўтаноміі Беларусі ў складзе федэратыўнай Расійскай рэспублікі, стварэнні у Беларусі органаў мясцовага самакіравання, развіцці беларускай культуры і мовы. Часовы урад адхіліў гэтыя прапановы.**

Часовы буржуазны урад Расіі выступаў за актыўны удзел у першай сусветнай вайне і адцягваў вырашэнне сацыяльна-эканамічных праблем да яе заканчэння. У сувязі з гэтым пачаліся палітычныя крызісы. У ліпені часовы урад пачаў выступаць супраць існуючых Саветау і левых партый. Калі з дапамогай зброі была падаўлена дэманстрацыя у Петраградз, Ленін ацаніў гэта як “ канец мірнага развіцця рэвалюцыі “ і заклікаў бальшавікоў і Саветы сілай узяць уладу у свае рукі.

25-26 кастрычніка 1917 г. у ходзе узброенага паўстання у Петраградзе Часовы урад Расіі быў звергнуты. ІІ Усерасійскі з’езд Саветаў абвясціў аб пераходзе улады у рукі Саветаў, сфарміраваў савецкае кірауніцтва – **СНК** (Савет народных камісараў – *старшыня У.І.Ленін*) і **УЦВК** ( Усерасійскі цэнтральны выканаўчы камітэт – старшыня *Свердлау* ).

Ад імя новай улады былі прыняты першыя дэкрэты (законы) **аб міры і** **зямлі**. У іх абвяшчалася аб неадкладных перагаворах з мэтай забеспячэння дэмакратычнага міру без анексій і кантрыбуцый, адмена прыватнай уласнасці на зямлю і перадача усіх прыватных і царкоўных зямель Саветам сялянскіх дэпутатаў. 2 лістапада 1917 г. была апублікавана “***Дэкларацыя праў*** ***народау Расіі***”, у якой абвяшчалася права кожнага народа на самавызначэнне.